 MĀKSLINIEKA LAPA

 **Aija Andrejeva**
4.07.2020 | Restorāns Nekādu problēmu

 **Aija Andrejeva**- balss ft **Very Cool People**

Aija Andrejeva ir viena no populārākājam popmūzikas dziedātājām uz šā brīža Latvijas skatuves. Apveltīta ar spēcīgu balsi un nerimstošu enerģiju, viņa dziedājusi arī rokmūziku. Tajā skaitā kopā ar savu tēvu Alex, kurš ir leģendārās latviešu rokgrupas “Opus Pro” līderis.

Festivālā “Rīgas Ritmi” Aija Andrejeva, sadarbojoties ar atraktīvo latviešu džezfanka grupu “Very Cool People”, piedāvās jau desmit gadus auklētu projektu – “Tribute to Janis Joplin”, kurā attiecīgi tiks izpildītas viņas iecienītākās leģendārās blūzroka

dziedātājas dziesmas. Tas būs arī veltījuma koncerts 50. gadadienā kopš Dženisas aiziešanas citā saulē.

Aija Andrejeva savulaik bijusi pazīstama arī ar pseidonīmu Aisha, kas radās piedaloties un arī uzvarot TV5 rīkotajā jauno talantu šovā “Fabrikas muzikālais teātris”. Pēc tam viņa trīs reizes startējusi Eirovīzijas dziesmu konkursa nacionālajā atlasē, kur 2010. gada arī uzvarēja un pārstāvēja Latviju starptautiskajā konkursā.

Dažādi konkursi Aijas dzīvē nav nekas neparasts. Jau piecu gadu vecumā viņa piedalījās mazo vokālistu konkursā “Cālis ‘91”, iegūstot 2. vietu. No desmit gadu vecuma Lielvārdes mūzikas skolā mācījusies flautas un klavierspēli, 11 gadu vecumā viņa piedalījās arī jauno flautistu konkursā. Vēl pēc gada Aija startēja “Jauno diriģentu parādē”, kur uzvarēja. Raibu raibais muzikālais ceļš viņas dzīvē turpinājies un turpinās joprojām, beidzot piedaloties arī džeza festivālā.



Vairāk informācijas par mākslinieku:
<https://www.facebook.com/andrejevaaija/>